## RJEŠENJE O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU METKOVIĆ

### NN 48/2014 (17.4.2014.), RJEŠENJE O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU METKOVIĆ

POLICIJSKA UPRAVA DUBROVAČKO-NERETVANSKA

917

Na temelju članka 12. stavka 2. Zakona o nadzoru državne granice (»Narodne novine«, broj 83/13), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU METKOVIĆ

Članak 1.

Područje stalnog graničnog prijelaza za međunarodni promet putnika i roba u željezničkom prometu Metković nalazi se u općini Metković, grad Metković, u Ulici Andrije Hebranga b.b.

Članak 2.

Ukupna površina područja stalnog graničnog prijelaza za međunarodni promet putnika i roba u željezničkom prometu Metković iznosi 20965 m².

Članak 3.

Područje stalnog graničnog prijelaza za međunarodni promet putnika i roba u željezničkom prometu Metković obuhvaća dijelove katastarske čestice broj 12866, izmjere k.o. Metković, dijelove katastarske čestice zgrade broj 12868 k.o. Metković i dijelove katastarske čestice zgrade i magazina broj 12867 k.o. Metković.

Na području graničnog prijelaza nalaze se sljedeći objekti: dio zgrade koja se nalazi na željezničkom kolodvoru Metković, dužine 15 m i širine 10 m (prostorije u prizemlju zgrade koje koriste prometno osoblje, šef kolodvora, službenici granične policije te prostorije blagajne i čekaonice), prostor na kojem se nalazi magazin i rampa, kojeg koriste djelatnici Hrvatskih željeznica, dužine 40 m i širine 32 m, smješten zapadno od zgrade željezničkog kolodvora, uz rub krajnjeg južnog kolosijeka.

Područje stalnog graničnog prijelaza za međunarodni promet putnika i roba u željezničkom prometu Metković obuhvaća i dva kolosijeka dužine 712 m i širine 2,5 m, jedan kolosijek dužine 607 m i širine 2,5 m, jedan kolosijek dužine 394 m i širine 2,5 m, jedan peron dužine 350 m i širine 3,5 m u vrijeme dok se na tom prostoru zadržava vlak u međunarodnom prometu, prometni i ostali uređaji, koje koriste djelatnici Hrvatskih željeznica.

Područje stalnog graničnog prijelaza za međunarodni promet putnika i roba u željezničkom prometu Metković obuhvaća sljedeći prostor željezničkog kolodvora:

a) od ulaznog do izlaznog signala, omeđen pravocrtnom linijom koja se uz južni rub proteže nasipom od istočnog do zapadnog signala uz krajnji južni kolosijek u dužini od 712 m;

b) na zapadnoj strani pravocrtnom linijom okomitom na južni rub koja počinje pred ulazno-izlaznim signalom, dužine 22 m; produžava okomito u smjeru istoka u dužini od 170 m (do početka ruba krajnjeg sjevernog kolosijeka);

c) 8 m okomito u smjeru sjevera, nakon čega nastavlja pravocrtno, većim dijelom uz rub krajnjeg sjevernog kolosijeka u dužini od 542 m u smjeru istoka (od ulazno-izlaznog signala na istočnoj strani);

d) završava okomicom na južni rub dužine 30 metara.

Članak 4.

Stupanjem na snagu ovog Rješenja prestaje važiti Rješnje o određivanju područja stalnog međunarodnog željezničkog graničnog prijelaza I. kategorije Metković (»Narodne novine«, broj 56/06).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-03-01-UP/I-155/15-13

Dubrovnik, 31. ožujka 2014.

Načelnik

Tonći Radibratović, v. r.

Rješenje, NN 48/2014-917